Mantashe het Vrydag so aan Newzroom Afrika gesê in reaksie op ’n herrie wat op tradisionele nuus- en op sosialemedia-platforms in Switserland én Suid-Afrika losgebars het ná onthullings dat die Suid-Afrikaanse miljardêr Johann Rupert ’n koronavirusentstof ontvang het by ’n Switserse kliniek waarin hy onregstreeks 'n belang het. Dít nog voordat dit aan die publiek daar beskikbaar gestel is.
“Die kanton van Thurgau het die Hirslanden-groep opdrag gegee om die inentingsgerief vir die kanton te bestuur.
Volgens haar maak Switserland se entstofstrategie voorsiening vir die prioritisering van mense wat ingeënt moet word vir ingeval daar ’n beperkte hoeveelheid dosisse beskikbaar is, “wat tans die geval in Switserland is”.
Die prioriteit geld dus tans vir mense ouer as 75, mense met chroniese siektes en diegene wat ’n besondere hoë risiko het om ernstig siek te word weens Covid-19.
Dié “voorkeurbehandeling aan die rykste man in Suid-Afrika” was slegs moontlik omdat die Hirslanden-groep (wat deur die Rupert-beheerde Mediclinic-groep besit word) die kontrak toegeken is om die inentings in Thurgau te bestuur, skryf die Tages-Anzeiger verder.
Mantashe het Vrydag verder gesê hy “sou dink daar is ’n aantal ryk mense, swart en wit, wat buiteland toe is om daar (teen die koronavirus) ingeënt te word”.
“Daar was vroeër ook ’n debat op WhatsApp oor twee swart mense wat buiteland toe is om ingeënt te word. Niemand het daaroor ’n bohaai gemaak nie. Hoekom is dit ’n strydpunt as Rupert dit doen?
• Rupert het Vrydag in reaksie op die kritiek aan Business Day gesê die Switserse luuksegoederemaatskappy Richemont, waarvan hy die voorsitter is, het in “Desember besluit die hele leierskap moet so gou moontlik ingeënt word om ’n voorbeeld vir die res van ons kollegas te stel, waarvan baie bekommerd of bang of skepties oor entstowwe is”.
Hy het aangevoer dat hy aan alle Switserse wette voldoen het en “weens sy onderliggende siektes geregtig was op ’n vroeë inenting”. Sy dokter het die inenting gereël.
Dit is omdat hy eiendom daar besit, daar gebly het en al 31 jaar ’n belastingbetaler in Switserland is.